กบข.ลดลงทุนสินทรัพย์เสี่ยงสูง
กบข. เกาะติดการลงทุนใกล้ชิด ลดลงทุนสินทรัพย์เสี่ยงสูงเพื่อความปลอดภัยของเงินกองทุน&nbsp;&nbsp;
27 มิ.ย. 2554

กบข. เกาะติดการลงทุนใกล้ชิด ลดลงทุนสินทรัพย์เสี่ยงสูงเพื่อความปลอดภัยของเงินกองทุน  
นายอารีพงศ์ ภู่ชอุ่ม ปลัดกระทรวงการคลัง ในฐานะประธานกรรมการ กองทุนบำเหน็จบำนาญข้าราชการ(กบข.) เปิดเผยว่า ทิศทางการลงทุนในปี 2554  กบข.ได้ติดตามสถานการณ์การลงทุนอย่างใกล้ชิด และดำเนินการปรับกลยุทธ์ลงทุนให้สอดคล้องกับสถานการณ์ทั้งในและนอกประเทศที่เปลี่ยนแปลงตลอดเวลา โดยลดสัดส่วนสินทรัพย์ที่มีความเสี่ยงสูงและเพิ่มสัดส่วนสินทรัพย์ที่มีความเสี่ยงต่ำ เพื่อลดระดับความเสี่ยงโดยรวมของกองทุน 
ขณะเดียวกันก็มีการวางแผนกระจายความเสี่ยงโดยมีเป้าหมายจะไปลงทุนในหลักทรัพย์ที่สามารถสร้างผลตอบแทนชนะเงินเฟ้อ เช่น สินค้าโภคภัณฑ์ และโครงสร้างพื้นฐาน เนื่องจาก กบข.ประเมินสถานการณ์การลงทุนในช่วงครึ่งหลังของปีนี้ ภาวะตลาดการเงินมีแนวโน้มผันผวนสูง จากหลายปัจจัยทั้งในและนอกประเทศที่อาจส่งผลกระทบต่อเศรษฐกิจและตลาดเงินตลาดทุน อาทิ การแก้ปัญหาหนี้สาธารณะในยุโรป การสิ้นสุดมาตรการผ่อนคลายเชิงปริมาณรอบที่ 2 (QE2) ของสหรัฐฯ  การเลือกตั้งและสถานการณ์ทางการเมืองของไทย
น.ส.โสภาวดี เลิศมนัสชัย เลขาธิการกองทุนบำเหน็จบำนาญข้าราชการ(กบข.)เปิดเผยว่า นอกเหนือจากการลงทุนที่ กบข.มุ่งมั่นบริหารการลงทุนเพื่อโอกาสสร้างผลตอบแทนเฉลี่ยระยะยาวที่สูงกว่าเงินเฟ้อแล้ว ผลงานสำคัญในปี 2553 คือการเปิดโอกาสให้สมาชิกได้เลือกแผนการลงทุนตามระดับความเสี่ยงที่เหมาะสมกับตนเองในโครงการ My Choice …My Chance เราเลือกได้, การปรับกลยุทธ์การจัดสวัสดิการให้สมาชิก ภายใต้โครงการ “ลดรายจ่าย เพิ่มรายได้ และสร้างความสุข” สมาชิก กบข. 
นอกจากจะได้รับส่วนลดที่หลากหลายมากขึ้นแล้ว ยังมีโอกาสหารายได้เสริมจากโครงการฝึกอาชีพและโครงการตลาดนัดกบข. และสามารถท่องเที่ยวทั้งในและต่างประเทศด้วยเงื่อนไขที่พิเศษสุด โดยในปีที่ผ่านมามีสมาชิกกบข. ใช้สิทธิสวัสดิการต่างๆ กว่า 2 แสนราย เฉพาะธุรกรรมสินเชื่อคิดเป็นมูลค่ากว่า 4,000 ล้านบาท สำหรับกิจกรรมฝึกอาชีพเสริมนั้น มีสมาชิกเข้าร่วมประมาณ 640 ราย ขณะที่กิจกรรมตลาดนัดกบข. นั้นมีสมาชิกเข้าร่วมกว่า 200 ราย สร้างรายได้โดยตรงกับสมาชิก 10,000-15,000 บาท /ครั้ง/ราย
ทั้งนี้เมื่อวันที่ 27 มิ.ย. กบข.จัดงานประชุมใหญ่ผู้แทนสมาชิกเป็นประจำทุกปี เพื่อให้เป็นไปตามพระราชบัญญัติกองทุนบำเหน็จบำนาญข้าราชการ (กบข.) ที่กำหนดให้กองทุนต้องจัดให้มีการประชุมใหญ่ผู้แทนสมาชิกอย่างน้อยปีละ 1 ครั้ง เพื่อพิจารณารายงานผลการดำเนินงาน ฐานะการเงินและการรับจ่ายเงินของกองทุน ทั้งนี้ ในการประชุมใหญ่ผู้แทนสมาชิกประจำปี 2554 เมื่อวันที่ 27 มิถุนายน 2554 มีผู้แทนสมาชิกจากส่วนราชการทั้งส่วนกลางและภูมิภาคทั่วประเทศเข้าร่วมประชุมกว่า 500 คน
ในปี 2553 ผลการดำเนินงานของ กบข.มีรายได้จากการลงทุนรวม 37,244 ล้านบาท เพิ่มขึ้นจากปี 2552   45.69  % โดยการลงทุนในตราสารทุนไทยได้รับผลตอบแทนสูงถึง 45.75 %  จากการฟื้นตัวของเศรษฐกิจไทยและการเคลื่อนย้ายเงินลงทุนจากต่างประเทศเข้าสู่ตลาดหุ้นไทยอย่างต่อเนื่อง ส่งผลให้ดัชนีตลาดหลักทรัพย์ไทยปรับตัวขึ้นสูง ส่วนการลงทุนในตร